ai4bharat/Pralekha huggingface dataset:
பிரதமர் அலுவலகம்
புதிய நாடாளுமன்ற கட்டடம் இந்தியர் ஒவ்வொருவருக்கும் பெருமிதத்தை அளிக்கும்: பிரதமர்
தம்மால் பகிரப்பட்ட வீடியோ குறித்த தங்களின் உணர்வுகளைக் குரல் பதிவு செய்யுமாறு குடிமக்களைக் கேட்டுக்கொண்டுள்ளார்
புதிய நாடாளுமன்ற கட்டடத்தின் காட்சிகளைப் பிரதமர் திரு நரேந்திர மோடி பகிர்ந்துள்ளார். இந்த வீடியோவுக்கான குடிமக்களின் குரல் பதிவு வடிவிலான எண்ணங்களைத் திரு மோடி அதில் கோரியுள்ளார்.
ட்விட்டர் செய்தியில் பிரதமர் கூறியிருப்பதாவது:
“புதிய நாடாளுமன்ற கட்டடம் ஒவ்வொரு இந்தியருக்கும் பெருமிதத்தை அளிக்கும். வரலாற்றுச் சிறப்புமிக்க இந்த கட்டடத்தின் தோற்றத்தை வீடியோ வழங்குகிறது. உங்களின் எண்ணங்களை வெளிப்படுத்துகின்ற உங்களின் சொந்தக் குரலுடன் இந்த வீடியோவைப் பகிருமாறு நான் சிறப்பு வேண்டுகோள் விடுக்கிறேன். இவற்றில் சிவற்றை ட்விட்டரில் நான் மறுபதிவு செய்வேன். #MyParliamentMyPride என்பதைப் பயன்படுத்த மறந்துவிடாதீர்கள்.”
பாதுகாப்பு அமைச்சகம்
ராணுவத் தலைமை தளபதி ஜென்ரல் மனோஜ் பாண்டே நேபாளத்திற்குப் பயணம் மேற்கொள்ளவிருக்கிறார்
ராணுவத் தலைமை தளபதி ஜென்ரல் மனோஜ் பாண்டே, 2022 செப்டம்பர் 05 முதல் 08 வரை நேபாளத்திற்குப் பயணம் செய்ய உள்ளார். ராணுவத் தலைமை தளபதியாக நேபாளத்திற்கு அவரது முதல் பயணம் இதுவாகும். ராணுவத் தலைமை தளபதி தமது பயணத்தின் போது, நேபாள அதிபர், நேபாள பிரதமர் மற்றும் நேபாள ராணுவத் தளபதி ஆகியோரை சந்திப்பார். மேலும் அந்நாட்டின் மூத்த ராணுவம் மற்றும் சிவில் தலைமையுடனான சந்திப்பைத் தவிர. இந்தியா-நேபாள பாதுகாப்பு உறவுகளை மேம்படுத்துவதற்கான வழிவகைகள் பற்றியும் அவர் விவாதிப்பார்.
இரு ராணுவங்களுக்கும் இடையேயான நட்புறவின் பாரம்பரியத்தைத் தொடர்ந்து, இந்திய ராணுவத் தலைமை தளபதிக்கு நேபாள ராணுவத் தளபதியின் கெளரவ ஜென்ரல் பதவி வழங்கும் விழா 2022 செப்டம்பர் 05 அன்று நேபாள அதிபரின் அதிகாரபூர்வ இல்லமான சிடால் நிவாஸில் நடைபெறும். நேபாள இராணுவத் தலைமையகத்திற்குச் செல்ல திட்டமிட்டுள்ள இந்திய ராணுவத் தலைமை தளபதி, போரில் உயிர்நீத்த வீரர்களுக்கு அஞ்சலி செலுத்துவார். நேபாள ராணுவத்தின் மூத்த தலைமையுடன் கலந்துரையாடுவார். தமது பயணத்தின் போது, ஷிவ்புரி ராணுவக் கல்லூரியின் மாணவ அதிகாரிகள், நேபாள ராணுவக் கமாண்ட் மற்றும் ஆசிரியர்களுடன் இந்திய ராணுவத் தலைமை தளபதி கலந்துரையாடுவார். இந்திய ராணுவத் தலைமை தளபதி நேபாளத்தின் மாண்புமிகு பிரதமரை 2022 செப்டம்பர் 06 அன்று சந்திக்கவும் திட்டமிடப்பட்டுள்ளார்.
இந்தியா - நேபாள உறவுகள் பரஸ்பர மதிப்பு மற்றும் நம்பிக்கைக்கு அப்பால்,வரலாற்றுச் சிறப்புமிக்கது, பன்முகத்தன்மை வாய்ந்தது, பொதுவான கலாச்சார மற்றும் நாகரீக உறவுகளால் குறிக்கப்படுவது. நேபாளத்துடனான தனது உறவுக்கு இந்தியா அதன் ‘அண்டை நாடுகளுக்கு முதலில்’ மற்றும் ‘கிழக்கு நடவடிக்கை’ கொள்கைகளின்படி அதிக முன்னுரிமை அளிக்கிறது. இருதரப்பு பாதுகாப்பு உறவுகளை ஆய்வு செய்யவும், பரஸ்பர ஆர்வமுள்ள துறைகளில் ஒத்துழைப்பை வலுப்படுத்தவும் இந்தப் பயணம் வாய்ப்பளிக்கும்.
கூட்டுறவு அமைச்சகம்
மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா ராஜஸ்தானின் கங்காபூர் நகரில் நடைபெற்ற விவசாயிகள் மாநாட்டில் உரையாற்றினார்
பிரதமர் திரு. நரேந்திர மோடி தலைமையிலான அரசு வேளாண்துறை நிதி ஒதுக்கீட்டை 6 மடங்கு அதிகரித்துள்ளது: திரு அமித் ஷா
மத்திய உள்துறை மற்றும் கூட்டுறவுத் துறை அமைச்சர் திரு. அமித் ஷா, ராஜஸ்தானின் கங்காபூர் நகரில் இன்று  நடைபெற்ற விவசாயிகள் மாநாட்டில் உரையாற்றினார். இந்நிகழ்ச்சியில் மக்களவைத் தலைவர் திரு ஓம் பிர்லா, கூட்டுறவு உர நிறுவனமான இப்கோ நிறுவனத் தலைவர் திரு திலீப் சங்கானி மற்றும் பல முக்கிய பிரமுகர்கள் கலந்து கொண்டனர்.
நிகழ்ச்சியில் பேசிய திரு அமித் ஷா, பிரதமர் திரு. நரேந்திர மோடி விவசாயிகளின் பல ஆண்டு கால கோரிக்கையை நிறைவேற்றி கூட்டுறவுக்கு தனி அமைச்சகத்தை உருவாக்கி இருப்பதாகக் கூறினார். திரு நரேந்திர மோடி தலைமையிலான அரசு நாட்டில் முன்னெப்போதும் இல்லாத பணிகளைச் செய்து வருவதாக அவர் தெரிவித்தார். பிரதமர் திரு. நரேந்திர மோடி நாட்டின் விண்வெளி பயணத்திற்கு புதிய வேகத்தையும் ஆற்றலையும் வழங்கி இருப்பதாக அவர் தெரிவித்தார். இதன் காரணமாக இந்தியா நிலவின் தென் துருவத்தை அடைந்த முதல் நாடாக மாறியுள்ளது என்று திரு அமித் ஷா கூறினார்.
பிரதமர் நரேந்திர மோடி தலைமையிலான மத்திய அரசு டிஜிட்டல் முறையில் விவசாயிகளின் நலனுக்காக பல்வேறு திட்டங்களை கொண்டு வந்துள்ளது என்று அமைச்சர் தெரிவித்தார். நாட்டின் ஒவ்வொரு விவசாயிக்கும் ஆண்டுக்கு ரூ. 6000 நிதியை அரசு வழங்குவதை அவர் குறிப்பிட்டார். இதுதவிர, விவசாயக் கடன், பயிர் காப்பீடு உள்ளிட்ட பல்வேறு பணிகள் மேற்கொள்ளப்பட்டுள்ளன என்று அவர் தெரிவித்தார்.
முந்தைய அரசாங்கத்தின் வேளாண் பட்ஜெட் சுமார் ரூ. 22,000 கோடியாக இருந்தது எனவும் அதை பிரதமர் திரு. நரேந்திர மோடி 6 மடங்கு அதிகரித்து ரூ. 125,000 கோடியாக உயர்த்தியுள்ளார் என்றும் திரு அமித்ஷா கூறினார். முந்தைய ஆட்சிக் காலத்தில் விவசாயிகளுக்கு ரூ. 7 லட்சம் கோடி கடன் வழங்கப்பட்டதாகவும், இது பிரதமர் திரு. நரேந்திர மோடியால் ரூ. 20 லட்சம் கோடியாக உயர்த்தப்பட்டுள்ளதாகவும் அமைச்சர் கூறினார். நாட்டில் முன்பு உணவு தானியங்களின் உற்பத்தி 265 மில்லியன் டன்னாக இருந்த நிலையில் அது இப்போது 323 மில்லியன் டன்களை எட்டியுள்ளது என்று திரு அமித் ஷா கூறினார். கோதுமை கொள்முதல் 251 லட்சம் மெட்ரிக் டன்னாக இருந்தது என்றும் பிரதமர் திரு நரேந்திர மோடி அதை 433 லட்சம் மெட்ரிக் டன்னாக உயர்த்தியுள்ளார் என்றும் அவர் தெரிவித்தார். கோதுமையின் குறைந்தபட்ச ஆதரவு விலை ரூ.1400 லிருந்து ரூ.2100 ஆக பிரதமர் திரு. நரேந்திர மோடி தலைமையிலான அரசால் உயர்த்தப்பட்டுள்ளது என்றும் திரு அமித் ஷா குறிப்பிட்டார்..
நாட்டில் தொடக்க வேளாண்மை கடன் சங்கத்தை  வலுப்படுத்த பிரதமர் திரு. நரேந்திர மோடி 20 க்கும் மேற்பட்ட திட்டங்களை கொண்டு வந்துள்ளார் என்று அமைச்சர் கூறினார். இன்று 3500-க்கும் மேற்பட்ட கூட்டுறவு சங்கங்கள் மூலம் நாட்டில் கூட்டுறவை வலுப்படுத்த இப்கோ செயல்பட்டு வருகிறது என்று அவர் தெரிவித்தார். நாட்டில் இரண்டு லட்சம் புதிய தொடக்க வேளாண்மை கடன் சங்கங்களை உருவாக்குவதன் மூலம், ஒவ்வொரு ஊராட்சியிலும் கடன் சங்கத்தை அமைக்க பிரதமர் திரு நரேந்திர மோடி முடிவு செய்துள்ளார் என்று அமைச்சர் கூறினார்.
விவசாயிகளுக்கு நல்ல விதைகள் கிடைக்கவும், அவர்கள் தங்கள் விளைபொருட்களை ஏற்றுமதி செய்யவும், இயற்கை விவசாயம் செய்யும் விவசாயிகள் முன்னேற்றம் அடையவும் பிரதமர் திரு. நரேந்திர மோடி புதிய கூட்டுறவு சங்கங்களை அமைத்துள்ளதாக திரு அமித் ஷா கூறினார்.
---
ANU/SM/PKV/KRS
(Visitor Counter : 51
பிரதமர் அலுவலகம்
தேர்தல் வெற்றிக்காக கனடா பிரதமர் ஜஸ்டின் ட்ரூதேவ்-க்கு பிரதமர் வாழ்த்து
கனடாவில் தேர்தலில் வெற்றி பெற்றதற்கு ஜஸ்டின் ட்ரூதேவுக்கு பிரதமர் நரேந்திர மோடி வாழ்த்துத் தெரிவித்துள்ளார்.
ட்விட்டர் வலைதளத்தில் பதிவிட்டுள்ள பிரதமர் “ஜஸ்டின் ட்ரூதேவுக்கு நல்வாழ்த்துக்கள், இந்தியாவும், கனடாவும் உயரிய விழுமியங்களால் இணைக்கப்பட்டுள்ளதுடன், ஜனநாயகம், பன்முகத்தன்மைக்கு முக்கியத்துவம் அளிப்பதில் வலுவான உறுதிப்பாட்டுடன் திகழ்கின்றன. இருதரப்பு உறவுகளை மேலும் வலுப்படுத்த இணைந்து பாடுபடுவதை எதிர்நோக்குகிறோம்” என்று கூறியுள்ளார்.
ஜஸ்டின் ட்ரூதேவுக்கு நல்வாழ்த்துக்கள், இந்தியாவும், கனடாவும் உயரிய விழுமியங்களால் இணைக்கப்பட்டுள்ளதுடன், ஜனநாயகம், பன்முகத்தன்மைக்கு முக்கியத்துவம் அளிப்பதில் வலுவான உறுதிப்பாட்டுடன் திகழ்கின்றன. இருதரப்பு உறவுகளை மேலும் வலுப்படுத்த இணைந்து பாடுபடுவதை எதிர்நோக்குகிறோம்
-நரேந்திர மோடி அக்டோபர் 22, 2019
-----
(Visitor Counter : 76
குறு சிறு மற்றும் நடுத்தர தொழில் துறை அமைச்சகம்
தீபாவளியை முன்னிட்டு மஸ்லின் துணியாலான முகக்கவசம்; காதி அறிமுகம்
தீபாவளிப்பண்டிகையை முன்னிட்டு மஸ்லின் துணியால் ஆன புதிய முக க்கவசங்களை காதி மற்றும் கிராம கைத்தொழில் ஆணையம் அறிமுகம் செய்துள்ளது.
பண்டிகை உற்சாகத்தை அலங்கரிக்கும் வகையில் இந்த தீபாவளிக்கு காதி நிறுவனம் பனி வெள்ளை மற்றும் பிரகாசமான சிவப்பு நிறத்தின் கவர்ச்சிகரமான கலவையில் புதிய முகக்கவசங்களைக் கொண்டு வந்துள்ளது. தீபாவளிப் பண்டிகையைக் கருத்தில் கொண்டு காதி மற்றும் கிராம தொழில் ஆணையம் தொடங்கி உள்ள வரையறுக்கப்பட்ட எண்ணிக்கையிலான ‘தீபாவளி வாழ்த்துகள்’ என்று அச்சிடப்பட்ட இரட்டை அடுக்கு முகக்கவசங்கள் தூய மஸ்லின் துணியில் உருவாக்கப்பட்டுள்ளன. மேற்கு வங்கத்தைச் சேர்ந்த பாரம்பர்ய காதி கலைஞர்களால் உயர் தரமான கைத்தறியால் உருவான அதி நவீன பருத்தி துணியால் உருவாக்கப்பட்டுள்ளது.
இது தவிர, வரும் நாட்களில் கிறிஸ்துமஸ் மற்றும் புத்தாண்டு சிறப்பு முக க்கவசங்களையும் காதி மற்றும் கிராம கைத்தொழில் ஆணையம் தொடங்க உள்ளது.
இரட்டை அடுக்கு காதி காட்டன் மற்றும் மூன்றடுக்கு பட்டு முக க்கவசங்களுக்கு கிடைத்த பொதுமக்களின் வரவேற்பை அடுத்தே மஸ்லின் துணியால் ஆன முகக்கவசங்கள் கொண்டு வரப்பட்டன. ஆறு மாத காலகட்டத்துக்குள் நாடு முழுவதும் இது போன்ற 18 லட்சம் முக க்கவசங்களை காதி மற்றும் கிராம கைத்தொழில் ஆணையம் விற்பனை செய்துள்ளது.
தீபாவளி மஸ்லின் முகக்கவசங்கள் தலா ஒவ்வொன்றும் ரூ.75 என விலை நிர்ணயம் செய்யப்பட்டுள்ளது. இந்த முகக்கவசங்கள் தில்லியில் காதி நிறுவனங்களின் கடைகளிலும் ஆன்லைன் வாயிலாக காதி மற்றும் கிராம கைத்தொழில் ஆணையத்தின் இ-தளமான; www.khadiindia.gov.in. என்ற இணையதளத்திலும் கிடைக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1668852
----
(
மனித வள மேம்பாட்டு அமைச்சகம்
ஐ.ஐ.டி.களில் வெளிநாட்டு ஆசிரியர்களை நியமிக்க நடவடிக்கைகள்
இந்திய தொழில்நுட்ப பயிற்சி நிறுவனம்  போன்ற முன்னணி உயர்கல்வி நிறுவனங்களில் ஆசிரியர்கள் பற்றாக்குறை பிரச்சனைக்குத் தீர்வு காண வெளிநாட்டு ஆசிரியர்களை நியமிப்பது உள்ளிட்ட பல்வேறு நடவடிக்கைகளை மேற்கொள்ள முடிவு செய்யப்பட்டுள்ளது. ஐ.ஐ.டி. ஆசிரியர்கள் தொகுப்பை உருவாக்குவது, அறிவியல் மற்றும் தொழில்நுட்பத் துறையின் விஜ்ரா திட்டத்தை சிறப்பாக பயன்படுத்துவது, தகுதிவாய்ந்த வெளிநாடுகளில் வாழும் இந்தியர்களுக்கான அட்டை வைத்திருப்போர் நியமனம், வெளிநாட்டு ஆசிரியர்கள் விசா சிக்கல்களைக் குறைப்பது, ஆண்டு வருவாய் 25,000 டாலரில் இருந்து ரூ. 9.101 லட்சமாக குறைப்பது உள்ளிட்டவை இதில் அடங்கும். இதுதவிர வெளிநாட்டு ஆசிரியர்கள் இந்தியாவில் உள்ள உயர்கல்வி நிறுவனங்களில் பாடம் நடத்துவதற்கான கெயின் எனப்படும் கல்வி கட்டமைப்புக்கான உலகளாவிய முயற்சியை அரசு தொடங்கியுள்ளது.
மத்திய மனித வள மேம்பாட்டுத் துறை இணையமைச்சர் டாக்டர் சத்ய பால் சிங், மாநிலங்களவையில் இன்று கேள்வி ஒன்றுக்கு எழுத்துபூர்வமாக அளித்த பதிலில் இந்த தகவல் இடம்பெற்றுள்ளது.
(Visitor Counter : 91
தகவல் மற்றும் ஒலிபரப்பு அமைச்சகம்
படப்பிடிப்பு நடத்த இந்திய திரைப்படத்துறையினருக்கு உஸ்பெகிஸ்தான் சிவப்பு கம்பள வரவேற்பு
உஸ்பெகிஸ்தானில் படப்பிடிப்பு நடத்துவதற்கு இந்தியத் திரைப்படத்துறையினருக்கு அந்நாட்டு அரசு சிவப்புக் கம்பள வரவேற்பு அளிப்பதாகத் தெரிவித்துள்ளது.
கோவாவில் நடைபெறும் 53-வது இந்திய சர்வதேச திரைப்படவிழாவின் டேபிள் டாக்ஸ் நிகழ்ச்சியில் கலந்து கொண்ட உஸ்பெகிஸ்தான் ஒளிப்பதிவு முகமையின் தலைமை இயக்குநரின் ஆலோசகர் டாக்டர் பர்னோ உங்குபோயேவா தெரிவித்தார்.
தாஷ்கண்ட் திரைப்படவிழாவில் பாலிவுட் படங்கள் திரையிடப்பட்டுள்ளன என்றும், இந்தி திரைப்படங்களுக்கு மட்டுமல்லாமல் தமிழ், தெலுங்கு, வங்கமொழித் திரைப்படங்களுக்கும் தாங்கள் வரவேற்பு அளிப்பதாகவும் அவர் தெரிவித்தார்.
தாஷ்கண்ட் சர்வதேச திரைப்படவிழாவில் திரைப்படத் தயாரிப்பு போட்டிக்கு மேற்கு வங்க மாநிலத்திலிருந்து மாணவர்களுக்கு உஸ்பெகிஸ்தான் அழைப்பு விடுத்ததை சுட்டிக்காட்டிய அவர், அடுத்த திரைப்படவிழாவில் அல்லு அர்ஜூன், ராஷ்மிகா வந்தனா ஆகியோரது படங்களை திரையிடுவதற்கு அழைத்துள்ளதாகக் கூறினார்.
தங்கள் நாட்டில் பாலிவுட் படங்களுக்கும், இந்தி திரைப்படப் பாடல்களுக்கும் பெரும் வரவேற்பு இருப்பதாக, பர்னோவுடன், இந்த நிகழ்வில் கலந்து கொண்ட உஸ்பெகிஸ்தான் இயக்குநர் கிலால் நாசிமோவ் கூறினார். இந்திய இசையையும், ராஜ்கபூர், ஹேமமாலினி, ஷாருக்கான் உள்ளிட்டோரின் இந்திய படங்களையும் விரும்பி பார்த்தும் கவனித்தும் தாங்கள் வளர்ந்து இருப்பதாக அவர் தெரிவித்தார். இந்திப் படங்கள் எங்கள் வாழ்க்கையுடன் இணைந்தவை என்று அவர் கூறினார்.
இந்தியத் திரைப்பட இயக்குநர்கள் உஸ்பெகிஸ்தானில் படப்பிடிப்பு நடத்தவும் அந்நாட்டு நிறுவனங்களுடன் இணைந்து படங்களை தயாரிக்கவும் வேண்டும் என அழைப்பு விடுத்த உஸ்பெகிஸ்தான் தயாரிப்பாளர் அட்டாபெக் கோட்ஜியேவ், இரு நாடுகளின் நட்புறவு மேலும் வலுவாக வேண்டும் என்று விரும்புவதாகத் தெரிவித்தார்.
தேசிய திரைப்பட மேம்பாட்டுக் கழகத்தின் நிர்வாக இயக்குநர் ரவீந்தர் பாக்கர், இந்த ஆண்டு நடைபெற்ற 14-வது தாஷ்கண்ட் சர்வதேச திரைப்படவிழாவில் இந்திய பிரதிநிதிகள் குழுவிற்கு தலைமையேற்று சென்றார் என்பது குறிப்பிடத்தக்கது.
-----
(AP/PKV/KPG/KRS
(Visitor Counter : 74
பிரதமர் அலுவலகம்
செகந்திராபாத் நாடாளுமன்ற தொகுதியில் ஏற்பாடு செய்துள்ள “ஆரோக்கிய குழந்தை” முகாமிற்கு பிரதமர் பாராட்டு
செகந்திராபாத் நாடாளுமன்ற தொகுதியில் ஏற்பாடு செய்துள்ள “ஆரோக்கிய குழந்தை” விழிப்புணர்வு முகாமிற்கு பிரதமர் திரு.நரேந்திர மோடி பாராட்டுத் தெரிவித்துள்ளார். மத்திய கலாச்சாரம், சுற்றுலா மற்றும் வடகிழக்குப் பிராந்திய மேம்பாட்டுத் துறை அமைச்சர் திரு.ஜி.கிஷன் ரெட்டி தனது ட்விட்டர் பதிவில், செகந்திராபாத் நாடாளுமன்ற தொகுதியில் அனைத்து பகுதியிலும் “ஆரோக்கிய குழந்தை” இயக்கத்தில் சேருவதற்கான விண்ணப்பங்கள் விநியோகிக்கப்படும் நிகழ்ச்சி தொடங்கப்பட்டிருப்பதாக தெரிவித்துள்ளார். ஆரோக்கியமிக்க குழந்தைகளும், அவர்களுடைய பெற்றோர்களும் கெளரவிக்கப்பட்டு, சான்றிதழ்களும், ஊட்டச்சத்து தொகுப்புகளும் அளிக்கப்பட்டுள்ளது என்றார்.
இதற்குப் பதிலளித்த பிரதமர், தமது ட்விட்டர் பதிவில் தெரிவித்துள்ளதாவது:
“இதுவொரு குறிப்பிடத்தக்க முயற்சியாகும். இது குழந்தைகளுக்கு மிகப் பெரிய அளவில் நன்மை பயக்கும்”.
தகவல் மற்றும் ஒலிபரப்பு அமைச்சகம்
திரைப்படத் தயாரிப்பு மீண்டும் தொடங்குவதற்காக செயல்பாட்டுத் தர விதிமுறைகளை அரசு வெளியிடும்: திரு. பிரகாஷ் ஜவடேகர்.
பொதுமுடக்கம் தளர்த்தப்பட்டு வருகின்ற கட்டத்தில் திரைப்படத் தயாரிப்பு மீண்டும் தொடங்குவதை விரைவுபடுத்துவதற்காக செயல்பாட்டு தர விதிமுறைகளை விரைவில் அரசு வெளியிடும் என்று மத்திய தகவல் ஒலிபரப்புத் துறை அமைச்சர் திரு.பிரகாஷ் ஜவடேகர் இன்று கூறினார். FICCI Frames அமைப்பின் 21ஆவது பதிப்பில் உரையாற்றிய திரு. ஜவடேகர் கோவிட் காரணமாக திரைத்துறை ஸ்தம்பித்து விட்டிருந்தது; திரைப்படத் தயாரிப்பு மீண்டும் தொடங்குவதை விரைவுபடுத்துவதற்காக தொலைக்காட்சித் தொடர்கள் தயாரிப்பு, திரைப்படத் தயாரிப்பு கூட்டுத் தயாரிப்பு, அணிமேஷன், விளையாட்டுக்கள் உட்பட அனைத்துப் பிரிவுகளிலும் தயாரிப்பை ஊக்குவிப்பதற்கான திட்டங்களையும் எடுக்க உள்ளோம். விரைவில் இதுபற்றிய அறிவிப்புகள் வெளியிடப்படும்” என்று கூறினார்.
கோவிட் பெருந்தொற்று காரணமாக ஊடக மற்றும் கேளிக்கைத் துறை தொழில் துறையினரின் 2020 ஆண்டு கூட்டம் எப்போதும் மும்பை போவாய் ஏரியில் நடைபெறும். அதற்குப் பதிலாக மெய்நிகர் வழியில் நடைபெற்று வருகிறது
கோவிட் பெருந்தொற்று, மக்களை புதுப்புது வழிகளில் தொடர்பு கொள்ள கட்டாயப்படுத்தியுள்ளது என்று அமைச்சர் குறிப்பிட்டார். மெய்நிகர்க் கூட்டங்கள் புதிய இயல்பாக மாறிவிட்டது. ஆனால் இவற்றின் மூலமாக ஏற்படும் பந்தங்கள் உண்மையானவை. பல்வேறு தளங்களுக்குத் தேவையான உள்ளடக்கங்களை குறைந்த செலவில் உருவாக்குவதற்கு இந்தியா நல்லதொரு வாய்ப்பை அளிக்கிறது. உலகம் முழுவதிலும் 150க்கும் அதிகமான நாடுகளிலிருந்து இந்தியத் தளங்களை மக்கள் பார்க்கிறார்கள். இந்தியாவின் மென்திறனான ஊடகம் மற்றும் கேளிக்கைத் தொழில் துறையின் முன்னேற்றத்திற்காகவும், அவற்றில் புதைந்து கிடக்கும் திறமைகளை வெளிக்கொணர்வதற்காகவும் அனைத்துப் பங்குதாரர்களும் இணைந்து செயல்பட வேண்டும் என்று அமைச்சர் கேட்டுக்கொண்டார்
நிகழ்ச்சியில் முக்கிய உரையாற்றிய மத்திய நிதித்துறை இணை அமைச்சர் திரு அனுராக் தாகூர், மிகுந்த கற்பனைத் திறன் உள்ள இந்தத் தொழில் துறைக்கு, இந்தியாவை அறிவு சார்ந்த பொருளாதாரமாக மாற்றக்கூடிய பணியில் பெரும் பங்கு உண்டு என்று கூறினார். எண்ணிக்கை என்பதில் இருந்து மதிப்பெண் அடிப்படையிலான உருவாக்கத்திற்கு கவனம் செலுத்தப்பட வேண்டும் என்றும் அவர் கூறினார். FICCI Frames மெய்நிகர் மாநாடு 11 ஜூலை வரை நடைபெறும். இந்த மாநாட்டில் ஊடகம் மற்றும் கேளிக்கைப் பிரிவுத் துறைகள் பற்றிய பல்வேறு அம்சங்கள் குறித்து, துறைகளைச் சார்ந்த நிபுணர்கள் கருத்துக்களையும், எண்ணங்களையும் பரிமாறிக் கொள்வார்கள். FICCI Frames 2020இல் முக்கிய கவனம் செலுத்தப்படும் நாடு இத்தாலி.
(Visitor Counter : 165
பிரதமர் அலுவலகம்
குருத்வாரா லாக்பட் சாஹிபில் குருநானக் தேவ் அவர்களின் பிறந்தநாள் கொண்டாட்டத்தில் பிரதமர் உரையாற்ற உள்ளார்
குஜராத்தின் கட்ச் நகரில் உள்ள குருத்வாரா லாக்பட் சாஹிபில் 2021, டிசம்பர் 25 அன்று பிற்பகல் 12.30 மணியளவில் காணொலி காட்சி மூலம் குருநானக் தேவ் அவர்களின் பிறந்தநாள் கொண்டாட்டத்தில் பிரதமர் திரு நரேந்திர மோடி உரையாற்றவுள்ளார்.
ஒவ்வொரு ஆண்டும் டிசம்பர் 23 முதல் டிசம்பர் 25 வரை குஜராத்தின் சீக்கிய சங்கத்தினர் குருத்வாரா லாக்பட் சாஹிபில் குருநானக் தேவ் அவர்களின் பிறந்தநாளைக் கொண்டாடுகிறார்கள். குருநானக் தேவ் அவர்கள் தமது பயணத்தின் போது லாக்பட்டில் தங்கியிருந்தார். மரத்தாலான காலணி, சாய்வு மேசை, குர்முகியின் கையெழுத்துப் பிரதிகள் உள்ளிட்ட அவரது நினைவுச் சின்னங்கள் குருத்வாரா லாக்பட் சாஹிபில் உள்ளன.
2021 பூகம்பத்தின் போது இந்த குருத்வாரா கடுமையாக சேதமடைந்தது. அப்போது குஜராத் முதலமைச்சராக இருந்த திரு நரேந்திர மோடி இந்த சேதங்களை சரி செய்வதை உத்தரவாதப்படுத்த அவசர நடவடிக்கைகளை மேற்கொண்டார். சமயத்தின் மீதான பிரதமரின் ஆழ்ந்த மரியாதையை இந்த நடவடிக்கைகள் வெளிப்படுத்தின. குரு நானக் தேவ் அவர்களின் 550-வது பிறந்தநாள் கொண்டாட்டங்கள், குரு கோவிந்த் சிங் அவர்களின் 350-வது பிறந்தநாள் கொண்டாட்டங்கள், குரு தேக் பகதூர் அவர்களின் 400-வது பிறந்தநாள் கொண்டாட்டங்கள் ஆகியவையும் அவரது அண்மைக்கால பலவகை முயற்சிகளைப் பிரதிபலித்தன.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 192.12 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 192.12 கோடிக்கும் அதிகமான  டோஸ்கள் செலுத்தப்பட்டுள்ளன. 2,41,62,678 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.26 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.03 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,346 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,94,801.
இந்தியாவில் கடந்த 24 மணி நேரத்தில் 2,323 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,99,382 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.63 கோடி . வாராந்திரத் தொற்று 0.51 சதவீதமாக உள்ளது. தினசரித் தொற்று விகிதம் 0.51 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1827103
குடியரசுத் தலைவர் செயலகம்
தசரா பண்டிகையையொட்டி குடியரசுத் தலைவரின் வாழ்த்துக்கள்
தசரா பண்டிகையையொட்டி குடியரசுத் தலைவர் திருமதி திரௌபதி முர்மு தமது வாழ்த்துச் செய்தியில் கூறியிருப்பதாவது:-
"புனிதமான விஜயதசமி விழாக்காலத்தில், குடிமக்கள் அனைவருக்கும் எனது அன்பான வாழ்த்துக்களையும் நல்விருப்பங்களையும் தெரிவித்துக்கொள்கிறேன்.
தீமைக்கு எதிராக நன்மை, அசத்தியத்திற்கு எதிராக சத்தியம், ஒழுக்கக்கேட்டிற்கு எதிராக ஒழுக்கம் வெற்றிபெற்றதன் அடையாளமாக இந்தியா முழுவதும் விஜயதசமி விழா கொண்டாடப்படுகிறது. வட இந்தியாவில் இது 'தசரா' என்று கொண்டாடப்படுகிறது; ராவணனுக்கு எதிராக பகவான் ராமர் வெற்றி பெற்றது 'ராவண தஹன்' என சித்தரிக்கப்படுகிறது. ஸ்ரீ ராமரின் லட்சிய நடத்தை மற்றும் ஒழுக்கம் பற்றிய செய்தி தலைமுறை தலைமுறையாக மக்களுக்கு ஊக்கமளிக்கிறது.
கிழக்கு இந்தியாவில், இந்த நாளில் 'துர்கா சிலையை நீர்நிலையில் கரைக்கும்' விழா உற்சாகத்துடன் கொண்டாடப்படுகிறது. இவ்வாறு, இந்த விழா இந்தியாவின் கலாச்சார ஒற்றுமைக்கு எடுத்துக்காட்டாக விளங்குகிறது.
நெறிமுறைகள், உண்மை, நன்மை என்ற வாழ்க்கையின் விழுமியங்களை உள்வாங்கவும், அமைதி மற்றும் நல்லிணக்க வாழ்க்கையை வாழவும் இந்த விழா தொடர்ந்து நம்மை ஊக்குவிக்க நான் வாழ்த்துகிறேன்."
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு சர்வதேச யோகா தின கொண்டாட்டத்தில் இணையமைச்சர் டாக்டர் ஜிதேந்திர சிங் பங்கேற்பு
இன்று 4வது சர்வதேச யோகா தினம் கொண்டாடப்படுவதையொட்டி ஜம்முவில் நடைபெற்ற யோகா தின விழாவுக்கு மத்திய வட கிழக்கு பிராந்திய மேம்பாடு , பிரதமர் அலுவலகம், பணியாளர், பொது மக்கள் குறைதீர்ப்பு மற்றும் ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் தலைமை தாங்கினார்.
பிராந்திய அளவிலான முக்கிய நிகழ்வு ஜம்முவில் உள்ள கே.கே. ஹக்கு மைதானத்தில் நடைபெற்றது. இதில் மத்திய இணையமைச்சர் டாக்டர் ஜிதேந்திர சிங் தலைமையில் பல்வேறு தரப்பு மக்கள் யோகா பயிற்சிகளை மேற்கொண்டனர்.
நிகழ்ச்சியில் பேசிய அமைச்சர், யோகாவை சர்வதேச அளவுக்கு கொண்டு சென்றிருப்பது இந்தியா உலகிற்கு அளித்த முக்கியமான கொடை என்றும் இது பிரதமர் திரு. நரேந்திர மோடியின் குறிப்பிடத்தக்க சாதனை என்றும் கூறினார். முறையான உடல் மற்றும் மன ஆரோக்கியத்திற்கு யோகாவை வாழ்க்கை முறையாக மக்கள் பின்பற்ற வேண்டும் என்றும் அவர் கேட்டுக் கொண்டார்.
இந்த நிகழ்ச்சியில் விளையாட்டு வீர்ர்கள், பாதுகாப்புப் படை வீர்ர்கள், தேசிய மாணவர் படையினர் மற்றும் இதர மக்களும் பங்கேற்றனர்.
பழங்குடியினர் நலத்துறை அமைச்சகம்
மத்திய பழங்குடியின அமைச்சகத்தின் டிரைபெட், ஒத்துழைப்பு மூலமாக வடிவமைப்பு முன்முயற்சிகளை மேற்கொண்டுள்ளது.
நவீனத்துவம், தொழில்நுட்பம், மேம்பாடு ஆகியவற்றின் மூலம் அதிவேகமாக மாறிவரும் உலகில், பழமையான பூர்வீகத்தின் வேர்கள் களையப்பட்டுவிட்டன. ஆனால், இந்தியாவைப் பொறுத்தவரை, நாடு முழுவதும் இன்னும் 200-க்கும் மேற்பட்ட பூர்வ பழங்குடிகள் பரவி இருக்கின்றனர். பழங்குடியினத்தைச் சேர்ந்த கைவினைஞர்கள், தங்களது சமுதாயத்தின் பாரம்பரியமான பொருள்கள் மற்றும் கலைகளை இன்னும் போற்றிப் பாதுகாத்து வரும் வாழ்க்கை முறையை மேற்கொண்டு வருகின்றனர். மத்தியப் பழங்குடியின நல அமைச்சகத்தின் இந்தியப் பழங்குடியினர் கூட்டுறவு சந்தைப்படுத்துதல் மேம்பாட்டுக் கூட்டமைப்பு , வாய்ப்பு அற்ற இந்த சமுதாய மக்களின் பொருளாதார நலத்தை மேம்படுத்தி, அவர்களை முக்கிய நீரோட்டடத்துடன் இணைக்க பல்வேறு முயற்சிகளை மேற்கொண்டு வருகிறது. அதன் பல்வேறு முன்முயற்சிகள், செயல்படுத்துல் மற்றும் திட்டங்களில், டிரைப்ஸ் இந்தியாவின் வடிவமைப்பு முன்முயற்சி முக்கியமானதாகும்.
அமைப்பு ரீதியிலான, பழங்குடியினக் கைவினைஞர்களுக்கு மேலும் ஊக்கமும் ஆக்கமும் அளித்து, அவர்களது திறமைகளை சர்வதேசத் தரத்துக்கு உயர்த்தும் வகையில், டிரைபெட் புகழ்பெற்ற வடிவமைப்பு நிபுணர்களுடன், கடந்த சில மாதங்களாக வடிவமைப்பு மேம்பாடு குறித்து கூட்டாக ஆலோசித்து வருகிறது. இதில், திருமிகு. ரீத்து பேரி, திருமிகு. ரினா தாகா, திருமிகு. ருமா தேவி, திருமிகு. விங்கி சிங், திருமிகு.நீரா நாத், திருமிகு ரோசி அலுவாலியா உள்ளிட்டோர் அடங்குவர்.
-----------------------------------------------------------------------------------------------
சிறுபான்மையினர் நலன் அமைச்சகம்
சிறுபான்மை சமுதாயத்தை சேர்ந்த ஏழை மாணவர்களுக்கு இடஒதுக்கீடு
புத்த மதம், கிறிஸ்தவம், ஜெயின், முஸ்லீம், பார்சி, சீக்கிய மதம் ஆகிய சிறுபான்மை சமுதாயத்தைச் சேர்ந்த பொருளாதாரத்தில் நலிவடைந்த மாணவர்களின் கல்விக்காக பல்வேறு திட்டங்களை மத்திய சிறுபான்மையினர் நலத்துறை அமைச்சகம் அமல்படுத்தி வருகிறது.
- மௌலானா ஆஸாத் தேசிய உதவித் திட்டத்தின் மூலம் நிதியுதவி
- நயா சவேரா திட்டத்தின் மூலம் தொழில்நுட்பம், மருத்துவம், தொழில் படிப்புகளின் போட்டி நுழைவுத் தேர்வுகளில் தேர்ச்சி அடைந்த சிறுபான்மை சமுதாயத்தை சேர்ந்த மாணவர்களுக்கு இலவச பயிற்சி.
- பதோ பர்தேஷ் திட்டத்தின் மூலம் வெளிநாடுகளில் உயர்கல்வி படிக்கும் சிறுபான்மை சமுதாயத்தைச் சேர்ந்த மாணவர்களுக்கான கல்விக் கடனுக்கான வட்டிக்கு மானியம் அளித்தல்.
- நை உடான் திட்டத்தின் வாயிலாக மத்திய பணியாளர் தேர்வாணையம், அந்தந்த மாநில பணியாளர் தேர்வாணையம், அரசு பணியாளர் தேர்வாணையம் நடத்தும் நுழைவுத் தேர்வுக்காக மாணவர்களுக்கு பயிற்சி அளித்தல்.
உள்ளிட்ட பல்வேறு திட்டங்கள் பொருளாதாரத்தில் நலிவடைந்த சிறுபான்மை சமுதாயத்தை சேர்ந்த மாணவர்களுக்கு அமல்படுத்தப்படுகிறது. மக்களவையில் இதுகுறித்த கேள்விக்கு எழுத்துப்பூர்வமாக பதிலளித்த மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி குறிப்பிட்டார்.
மேலும் விவரங்களுக்கு, இந்த ஆங்கில செய்திக்குறிப்பை காணவும். https://pib.gov.in/PressReleasePage.aspx?PRID=1809188
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ரூ.9000 கோடி செலவில் கட்டப்பட்டு வரும் 29.6 கிமீ நீளம் கொண்ட நாட்டின் முதல் உயர்மட்ட 8 வழி விரைவுச்சாலையின் பணியின் 2024 ஏப்ரல் மாதத்தில் நிறைவடையும் என மத்திய அமைச்சர் திரு.நிதின் கட்கரி கூறினார்
ரூ.9000 கோடி செலவில் கட்டப்பட்டு வரும் 29.6 கிமீ நீளம் கொண்ட நாட்டின் முதல் உயர்மட்ட 8 வழி துவாரகா விரைவுச்சாலை 2024 ஏறக்குறைய ஏப்ரல் மாதத்தில் நிறைவடையும் என்று மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி தெரிவித்தார். ஹரியானாவில் 18.9 கிமீ நீளத்திலும், டெல்லியில் 10.1 கிமீ நீளத்திலும் ஒற்றைத் தூண்களில் விரைவுச் சாலை அமைக்கப்படுகிறது.
டெல்லி துணைநிலை ஆளுநர் திரு.வினய் குமார் சக்சேனா, மத்திய இணையமைச்சர் ஜெனரல் வி.கே.சிங் ஆகியோருடன் இணைந்து, மத்திய அமைச்சர் நிதின் கட்கரி இன்று இந்த விரைவுச் சாலையை ஆய்வு செய்தார்.
இதனைத் தொடர்ந்து செய்தியாளர்களிடம் பேசிய திரு.கட்கரி, விரைவுச் சாலையின் இருபுறமும் 3 வழிச் சாலை அமைக்கப்படுகிறது. டெல்லியில் உள்ள இந்த விரைவுச் சாலையில், 3.6 கிமீ நீளம் கொண்ட நாட்டின் அகலமான 8 வழிச் சுரங்கப்பாதை கட்டப்பட்டு வருவதாகக் கூறினார்.
இந்த விரைவுச்சாலையானது ஹரியானாவில் ஹர்சாருவுக்கு அருகிலுள்ள பட்டோடி சாலை மற்றும் பசாய் அருகே ஃபரூக்நகர்  ஆகியவற்றுடன் இணைக்கும். இந்த முழு விரைவுச்சாலையிலும் நுண்ணறிவு போக்குவரத்து அமைப்பு  வசதி இருக்கும்’’ எனக் கூறினார்.
குடியரசுத் தலைவர் செயலகம்
மவுண்ட் அபுவில் “சமூக மாற்றத்திற்காக மகளிருக்கு அதிகாரமளித்தல்” குறித்த தேசிய மாநாட்டில் குடியரசுத் தலைவர் பங்கேற்பு
ராஜஸ்தான் மாநிலம் மவுண்ட் அபுவில் அமைந்துள்ள பிரம்மகுமாரிகளின் தலைமையகத்தில் நடைபெற்ற “சமூக மாற்றத்திற்காக மகளிருக்கு அதிகாரமளித்தல்” பற்றிய தேசிய மாநாட்டில் குடியரசுத் தலைவர் திரு.ராம் நாத் கோவிந்த் பங்கேற்று, சிறப்பித்து உரையாற்றினார். 
இந்நிகழ்வில் பேசிய குடியரசுத் தலைவர், சமூக மாற்றத்திற்காக மகளிருக்கு அதிகாரமளிக்க வேண்டும் என்பதை பிரம்மகுமாரிகள் உண்மையான உணர்வோடு முன்னெடுத்துச் செல்வதால் இந்த தேசிய மாநாட்டின் நோக்கம் மிகவும் பொருத்தமாக உள்ளது என்றார். மகளிருக்கு அதிகாரமளித்தால் மட்டுமே சமத்துவம் மற்றும் நல்லிணக்கத்தை அடிப்படையாக கொண்ட சமுதாயம் உருவாக முடியும் என்பதை அவர் வலியுறுத்தினார்.
பெண்களுக்கான பாதுகாப்பு மிகவும் முக்கியமான பிரச்சனையாகும் என்பதை சுட்டிக்காட்டிய குடியரசுத் தலைவர், இது தொடர்பாக பல பணிகள் நடைபெற்றிருந்தாலும் இன்னும் ஆற்ற வேண்டிய பணிகள் ஏராளம் என்று அவர் தெரிவித்தார். பெண்கள் மீது நடத்தப்படும் காட்டுமிராண்டித்தனமான தாக்குதல்கள் நாட்டு மக்களின் மனசாட்சியை நடுங்க வைக்கிறது என்றும் பெண்களுக்கு உரிய மரியாதை வழங்க வேண்டும் என்ற உணர்வை குழந்தைகளின் மனதில் பதிய வைப்பது ஒவ்வொரு பெற்றோரின் கடமையாகும் என்றும் குடியரசுத் தலைவர் எடுத்துரைத்தார்.